CELEX: 31972R0675
Language: el
Date: 1972-03-29 00:00:00
Title: Κανονισμός (ΕΟΚ) αριθ. 675/72 της Επιτροπής της 29ης Μαρτίου 1972 περί τροποποιήσεως του κανονισμού (ΕΟΚ) αριθ. 1105/68 «περί των λεπτομερειών χορηγήσεως ενισχύσεων για το αποκορυφωμένο γάλα, το οποίο ορίζεται για τη διατροφή ζώων»

Avis juridique important

|

31972R0675

Κανονισμός (ΕΟΚ) αριθ. 675/72 της Επιτροπής της 29ης Μαρτίου 1972 περί τροποποιήσεως του κανονισμού (ΕΟΚ) αριθ. 1105/68 «περί των λεπτομερειών χορηγήσεως ενισχύσεων για το αποκορυφωμένο γάλα, το οποίο ορίζεται για τη διατροφή ζώων»  

Επίσημη Εφημερίδα αριθ. L 079 της 01/04/1972 σ. 0083 - 0083 Δανική ειδική έκδοση: Σειρά I Κεφάλαιο 1972(I) σ. 0264  Αγγλική ειδική έκδοση: Σειρά I Κεφάλαιο 1972(I) σ. 0272  Ελληνική ειδική έκδοση: Κεφάλαιο 03 τόμος 7 σ. 0167  Ισπανική ειδική έκδοση: Κεφάλαιο 03 τόμος 5 σ. 0174  Πορτογαλική ειδική έκδοση : Κεφάλαιο 03 τόμος 5 σ. 0174  Φινλανδική ειδική έκδοση: Κεφάλαιο 3 τόμος 4 σ. 0098  Σουηδική ειδική έκδοση: Κεφάλαιο 3 τόμος 4 σ. 0098 

ΚΑΝΟΝΙΣΜΟΣ (ΕΟΚ) αριθ. 675/72 ΤΗΣ ΕΠΙΤΡΟΠΗΣ της 29ης Μαρτίου 1972 περί τροποποιήσεως του κανονισμού (ΕΟΚ) αριθ. 1105/68 "περί των λεπτομερειών χορηγήσεως ενισχύσεων για το αποκορυφωμένο γάλα, το οποίο ορίζεται για τη διατροφή ζώων"Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1410/71(2) και ιδίως το άρθρο 10  παράγραφος 3,  Εκτιμώντας:  ότι, σύμφωνα με τις διατάξεις του άρθρου 2 παράγραφος 1 υπό α) του κανονισμού (ΕΟΚ) αριθ. 986/68 του Συμβουλίου, της 15ης Ιουλίου 1968, περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα  εις κόνιν που προορίζονται για τη διατροφή ζώων(3), όπως τροποποιήθηκε τελευταία από τον κανονισμό (ΕΟΚ) αριθ. 1487/69(4), είναι δυνατό να καθορισθεί μία ανώτατη τιμή, στην οποία το αποκορυφωμένο γάλα, το οποίο απολαμβάνει ενισχύσεως, πωλείται σε  εκμεταλλεύσεις όπου χρησιμοποιείται για τη διατροφή ζώων- ότι το άρθρο 3 του κανονισμού (ΕΟΚ) αριθ. 1105/68 της Επιτροπής, της 27ης Ιουλίου 1968, περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για τη διατροφή  ζώων(5), όπως τροποποιήθηκε τελευταία από τον κανονισμό (ΕΟΚ) αριθ. 1487/69(6) καθορίζει αυτή την ανώτατη τιμή σε 1,60 λογιστικές μονάδες ανά 100 χιλιόγραμμα γάλακτος για ζώα- ότι τα ποσά της ενισχύσεως για το αποκορυφωμένο γάλα και το αποκορυφωμένο  γάλα εις κόνιν για τη διατροφή ζώων, τα οποία έχουν καθορισθεί για τη γαλακτοκομική περίοδο 1972/1973, επιτρέπουν την παραίτηση από την ανώτατη αυτή τιμή και την κατάργηση των διατάξεων που προβλέπονται στον κανονισμό (ΕΟΚ) αριθ. 1105/68- ότι το άρθρο 2 παράγραφος 4 του ιδίου κανονισμού προβλέπει ως μέσο μετουσιώσεως τη χρησιμοποίηση ορισμένων χρωστικών υλών- ότι λαμβανομένης υπόψη της αποκτηθείσης πείρας και των άλλων προβλεπομένων μέσων μετουσιώσεως, η μέθοδος μετουσιώσεως με προσθήκη  των εν λόγω χρωστικών υλών είναι δυνατό να εγκαταλειφθεί.  ότι, για τον ίδιο λόγο, το άρθρο 11 του κανονισμού (ΕΟΚ) αριθ. 1105/68, έχει καταστεί άνευ αντικειμένου και είναι δυνατό να καταργηθεί- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι κατωτέρω διατάξεις του κανονισμού (ΕΟΚ) αριθ. 1105/68 καταργούνται:  1. το άρθρο 2 παράγραφος 4,  2. το άρθρο 3,  3. το άρθρο 5 παράγραφος 2 υπό ζ),  4. το άρθρο 11.   Άρθρο 2  Ο παρών κανονισμός αρχίζει να ισχύει την 1η Απριλίου 1972.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Μαρτίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 148 της 3.7.1971, σ. 3.  (3) ΕΕ αριθ. Ν 169 της 18.7.1968, σ. 4.  (4) ΕΕ αριθ. Ν 77 της 1.4.1971, σ. 9.  (5) ΕΕ αριθ. Ν 184 της 29.7.1968, σ. 24.  (6) EΕ αριθ. Ν 186 της 30.7.1969, σ. 11.